钦定古今图书集成/明伦汇编/人事典/第107卷 > 《仪礼》 > 《有司彻》
## 钦定古今图书集成/明伦汇编/人事典/第107卷 > 《仪礼》 > 《有司彻》

有司彻埽堂。

〈注〉为傧尸，新之。《少仪》曰：“泛埽曰埽，埽席前曰𢬵。”〈疏〉“为傧尸新之”者，正祭于室之时，堂亦埽讫，今将傧尸又埽之，故云“为傧尸新之。”引《少仪》者，若直埽席前，止可云拼，今云埽，不云拼，明于堂庙汎埽引之，见汎埽为义也。